Et par dusin

Tjenesten Bitinfocharts.com holder en kontinuerlig, oppdatert oversikt over kryptovalutatransaksjoner og skilter blant annet med en liste over de 100 rikeste bitcoin-adressene. På grunn av kryptovalutaenes natur er det helt umulig å etablere hvor mange kryptovalutamilliardærer som finnes, ifølge en representant for Bitinfocharts som helst vil være anonym.

– Rent teoretisk er det maksimalt et par hundre. I virkeligheten er det kanskje et par dusin, skriver representanten til DN.

Tre adresser kontrollerer nærmere 100.000 bitcoin og dermed minst 14 milliarder kroner hver.

– Hvis vi snakker om bitcoin, er markedsverdien 235 milliarder i øyeblikket – altså er det i hvert fall ikke flere milliardærer enn dette. Men de fleste kryptovalutaeiere har gjerne mer enn én adresse i lommebøkene sine, så det er tilnærmet umulig å spore dem, uten informasjon fra børsene hvor de har kjøpt valutaen. Et unntak er adressene til tjenester som Bitfinex, sier representanten.